
A V I Z
asupra
Proiectului de Lege pentru modificarea art.56 alin.(1) lit.a) din Legea nr.263/2010 privind sistemul unitar de pensii publice

                 În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată, spre avizare, cu Proiectul de Lege pentru modificarea art.56 alin.(1) lit.a) din Legea nr.263/2010 privind sistemul unitar de pensii publice,  trimis cu adresa nr. PLx. 98 din 7 martie 2019, înregistrat sub nr. 4c-13/182/2019. 
            Camera Deputaţilor este Cameră decizională, în conformitate cu prevederile art. 75 din  Constituţia  României,  republicată  şi  ale  art.  92  alin. (9) pct. 2 din Regulamentul  Camerei Deputaţilor,  republicat, cu modificările şi completările ulterioare.
 Senatul a adoptat iniţiativa legislativă în şedinţa din data de 4 martie 2019. 

            Proiectul de lege are ca obiect de reglementare modificarea Legii nr.263/2010 în sensul includerii în categoria beneficiarilor pensiei pentru limită de vârstă a persoanelor care au realizat un stagiu de cotizare de cel puţin 15 ani în locurile de muncă prevăzute la art.30 alin.(1) lit. a) care au fost disponibilizate ca urmare a închiderii unităţilor miniere, potrivit obligaţiilor pe care şi le asumă statul roman în negocierile cu Comisia Europeană
În şedinţa din data de 12 martie 2019, potrivit art. 61 din Regulamentul Camerei Deputaţilor, membrii Comisiei juridice, de disciplină şi imunităţi au examinat propunerea legislativă supusă avizării şi au avut în vedere punctul de vedere al Guvernului nr. 2290 din 11.12.2018, prin care nu se susţine adoptarea iniţiativei legislative, avizul negativ al Consiliului Legislativ nr. 1078 din 14.11.2018 şi punctul de vedere favorabil al Consiliului Economic si Social nr. 5432 din 30.10.2018
           În urma dezbaterilor, Comisia juridică, de disciplină şi imunităţi a hotărât, cu majoritate de voturi, avizarea favorabila a iniţiativei legislative, în forma transmisă de către Biroul Permanent.

           În raport de obiectul şi conţinutul reglementării, proiectul de lege face parte din categoria legilor organice.

